Francesco Bartolomeo Conti

Francesco Bartolomeo Conti (20. tammikuuta 1681 Firenze – 20. heinäkuuta  1732 Wien) oli venetsialainen barokkiajan muusikko ja Wienin hovisäveltäjä. Hän sävelsi 16 oopperaa, yhdeksän oratoriota ja 50 kantaattia.

Conti tuli Wienin hoviin teorbin soittajaksi vuonna 1701 ja pääsi 1713 hovisäveltäjäksi. Hänen ensimmäinen oopperansa oli vuoden 1706 Cleotide. Conti sävelsi kaikki karnevaalioopperat vuodesta 1714 vuoteen 1725, yhtä sesonkia lukuun ottamatta. Hänen koominen oopperansa Don Chisciotte in Sierra Morena (”Don Quijote Sierra Madressa”, 1719) sai suosiota muuallakin, muun muassa Hampurissa. 

Kun Contin ensimmäinen vaimo kuoli 1711, tämä nai hovin primadonna Maria Landinin, joka lauloi Contin oopperoiden pääroolit vuodesta 1714 kuolemaansa 1722 asti. Contin kolmas vaimo, primadonna Maria Anna Lorenzani jatkoi tätä perinnettä.

Francesco Bartolomeo Contin poika Ignazio Maria Conti (1699–1759) oli myös teorbisti ja säveltäjä, joka toimi Wienin hovissa vuodesta 1719 alkaen.

Johann Sebastian Bachin tiedetään olleen kiinnostunut Contin kokeellisesta ja yksilöllisestä tuotannosta.

Lähteet

 Italialaiset säveltäjät
 Vuonna 1681 syntyneet
 Vuonna 1732 kuolleet
Barokkisäveltäjät
Italialaiset oopperasäveltäjät